Armutroon
Armutroon (ladina keeles sedes gratiae, saksa keeles Gnadenstuhl) on kristlikus kunstis esinev pilditüüp, mis kujutab püha Kolmainsust. Sellel hoiab krooni kandev Jumal-Isa enda ees kahe käega krutsifiksi surnud Kristusega, mille kohal, Jumal-Isa ja Kristuse vahel, hõljub valge tuvina kujutatud püha Vaim. Pilditüüp ilmub ikonograafiasse keskajal alates 12. sajandist, hilisemates pildivariantides võib Juma-Isa kanda surnud Kristust ka kätel.